CELEX: E2013P0019
Language: da
Date: 2013-08-16 00:00:00
Title: Sag anlagt den 16. august 2013 af Konkurrenten.no AS mod EFTA-Tilsynsmyndigheden (Sag E-19/13)

28.11.2013   
            
            
               DA
            
            
               Den Europæiske Unions Tidende
            
            
               C 347/32
            
         Sag anlagt den 16. august 2013 af Konkurrenten.no AS mod EFTA-Tilsynsmyndigheden
   (Sag E-19/13)
   2013/C 347/13
   Den 16. august 2013 anlagde Konkurrenten.no AS repræsenteret af Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, Norge, sag mod EFTA-Tilsynsmyndigheden ved EFTA-Domstolen.
   Sagsøgeren anmoder EFTA-Domstolen om at:
   
               1)
            
            
               Annullere EFTA-Tilsynsmyndighedens beslutning nr. 519/12/COL af 19. december 2012 (AS Oslo Sporveier og AS Sporveisbussene) og tilpligte sagsøgte og eventuelle intervenienter at betale sagens omkostninger.
            
         
               2)
            
            
               Annullere EFTA-Tilsynsmyndighedens beslutning nr. 181/13/COL af 8. maj 2013 (Kollektivtransportproduksjon AS, Oslo Vognselskap AS og Unibuss AS) og tilpligte sagsøgte og eventuelle intervenienter at betale sagens omkostninger.
            
         
               3)
            
            
               Tilpligte EFTA-Tilsynsmyndigheden (og eventuelle intervenienter) at bære omkostningerne.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren, Konkurrenten.no AS, er en privat operatør på markedet for ekspresbuskørsel mellem Norges centrale og sydlige regioner.
            
         
               —
            
            
               Sagsøgeren indgav klage over en statsstøtte til EFTA-Tilsynsmyndigheden den 11. august 2006 og endnu en klage den 8. september 2011 vedrørende støtte til AS Oslo Sporveier.
            
         
               —
            
            
               Den 21. juni 2010 afsluttede EFTA-Tilsynsmyndigheden sagen vedrørende den første klage uden en formel undersøgelse. Denne beslutning blev annulleret af EFTA-Domstolen den 22. august 2011 i sag E-14/10 Konkurrenten.no AS mod EFTA-Tilsynsmyndigheden [2011] EFTA Ct. Rep. 266.
            
         
               —
            
            
               EFTA-Tilsynsmyndighedens beslutning af 28. marts 2012 om at indlede den formelle undersøgelsesprocedure vedrørende potentiel støtte til AS Oslo Sporveier og AS Sporveisbussene blev offentliggjort i Den Europæiske Unions Tidende og EØS-tillægget hertil den 5. juli 2012.
            
         
               —
            
            
               Ved beslutning af 19. december 2012 afsluttede EFTA-Tilsynsmyndigheden den formelle undersøgelsesprocedure vedrørende potentiel støtte til AS Oslo Sporveier og AS Sporveisbussene. Den 8. maj 2013 traf EFTA-Tilsynsmyndigheden en beslutning om den påståede støtte til Kollektivtransportproduksjon AS, Oslo Vognselskap AS og Unibuss AS. Ingen af disse beslutninger er endnu blevet offentliggjort i Den Europæiske Unions Tidende eller EØS-tillægget.
            
         
               —
            
            
               Ved dette søgsmål ønsker sagsøger at få begge beslutninger annulleret.
            
         Sagsøgeren gør bl.a. gældende, at EFTA-Tilsynsmyndigheden:
   
                
            
            
               Hvad angår den første beslutning (af 19. december 2012):
               
                           —
                        
                        
                           ulovligt har klassificeret et kapitalindskud som delvis eksisterende støtte og delvis ingen støtte og klassificeret en årlig fast kompensation som eksisterende støtte, samt
                        
                     
                           —
                        
                        
                           har overtrådt EØS-aftalens artikel 61 vedrørende akkumulerede koncernbidrag for at opnå en negativ skattemæssig situation.
                        
                     
         
                
            
            
               Hvad angår den anden beslutning (af 8. maj 2013):
               
                           —
                        
                        
                           har tilsidesat sin forpligtelse til at indlede en formel undersøgelse ved ulovligt at klassificere transaktionen som eksisterende støtte og ulovligt klassificeret kortfristede likviditetslån og kontrakter tildelt uden udbudsprocedure som ikke værende støtte, samt
                        
                     
                           —
                        
                        
                           har tilsidesat sin forpligtelse til at indlede en formel undersøgelse af garantier indrømmet uden præmiebetaling og langfristede lån til offentlig infrastruktur til AS Oslo Sporveier på de vilkår, der gælder for kommunen, ved ulovligt at klassificere foranstaltningerne som eksisterende støtte.